Diari Oficial de la Generalitat Valenciana


Sumari del DOGV 2272, del 23-05-1994 (1994/831495)

ORDRE de 9 de maig de 1994, del conseller de Treball i Afers Socials, per la qual prorroguen beques a favor de disminuïts.
--------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/09/(1)/dof/vci/html**

### Dades del document

Número de DOGV
:   2272

Data del DOGV
:   23-05-1994

Secció del DOGV
:   DISPOSICIONS GENERALS

Número del document
:   1994/831495


Data del document
:   09-05-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 9 de maig de 1994, del conseller de Treball i Afers Socials, per la qual prorroguen beques a favor de disminuïts. [94/3258]  
Entre els objectius d'aquesta Conselleria de Treball i Afers Socials figura el de contribuir al benestar d'aquells sectors de població que presenten greus mancances personals o socials. Això suposa que siga d'interès preferent el suport a persones sotmeses a greus dificultats a fi de facilitar el seu accés als recursos mínims necessaris.  
A l'empara del que disposa el Decret 210/85, de 30 de desembre, del Consell de la Generalitat Valenciana, es tramitaren i concediren beques per a disminuïts atesos en centres especialitzats, i foren prorrogades aquestes beques en anys successius, en virtut de sengles ordres de la Conselleria de Treball i Afers Socials fins a 1993.  
Per això, i com que per a aquest exercici resulta aconsellable renovar les beques concedides, es fa necessària l'aprovació d'aquesta ordre de pròrroga de beques per a disminuïts atesos en centres especialitzats per a l'exercici de 1994.  
En virtut d'això, i fent ús de les facultats que em confereix l'article 35 de la Llei 5/83, de 30 de desembre, de Govern Valencià,  
ORDENE:  
Article primer. Objecte  
Prorrogar per a l'any 1994 les beques que es reconegueren en l'any 1986 i prorrogades en anys successius als disminuïts atesos en centres especialitzats a l'empara del que disposa l'article 8 del Decret 210/85, de 30 de desembre.  
Article segon. Beneficiaris  
Poden ser beneficiaris d'aquesta convocatòria tots els disminuïts que ho hagen estat en exercicis anteriors i en aquest exercici estiguen atesos en un centre especialitzat.  
Article tercer. Instàncies i documentació  
Les sol·licituds de pròrroga es formalitzaran mitjançant instància subscrita pel director del centre corresponent, i caldrà adjuntar-hi un certificat que contindrà la relació de tots els beneficiaris de pròrroga atesos en aquest, especificant el règim (internat, centre de dia), i el centre de procedència del beneficiari, en el cas que siga 1994 el primer any en el qual se sol·licite la pròrroga a través d'aquest centre per a aqueix beneficiari.  
Article quart. Lloc de presentació i termini  
1. La presentació de les sol·licituds i de la documentació que es requereix, es farà a les direccions territorials de la Conselleria de Treball i Afers Socials de la província on residesca el sol·licitant, sense perjudici del que disposa l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de les sol·licituds serà de 30 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.  
Article cinquè. Tramitació  
Rebudes les sol·licituds i la seua documentació, les direccions territorials de Treball i Afers Socials les verificaran. Quan la sol·licitud no acomplesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, es requerirà l'interessat perquè esmene la falta, amb la indicació que, si no ho fa així, perdrà els drets derivats de la petició i s'arxivarà l'expedient sense més tràmit i s'haurà de procedir d'acord amb el que disposa l'article 76.3 de l'esmentada llei.  
Article sisè. Termini per a resoldre  
El termini màxim per a fer el tràmit i resoldre les sol·licituds serà de 6 mesos comptadors des de la data d'acabament del termini de presentació de les instàncies fixat en aquesta ordre. Si no es dicta resolució expressa en aquest termini, es considerarà desestimada la sol·licitud formulada.  
Article setè. Resolució  
1. Serà competència del director territorial de Treball i Afers Socials la resolució de les sol·licituds.  
2. Contra la resolució, expressa o presumpta, del director territorial, que no esgota la via administrativa, s'hi podrà interposar recurs administratiu ordinari en el termini d'un mes davant el director general de Serveis Socials, d'acord amb el que disposa el capítol II del títol VII de la Llei 30/92, de Règim Jurídic de les Administracions Públiques i del Procediment Administratiu Comú.  
En tot cas, per a la interposició d'aquest recurs contra les resolucions presumptes, caldrà que amb caràcter previ, l'interessat acredite l'eficàcia de l'acte pressumpte, d'acord amb el que disposa l'article 44 de la Llei 30/92, de Règim Jurídic de les Administracions Públiques i del Procediment Administratiu Comú.  
Article vuitè. Quanties màximes  
S'estableixen per a aquest exercici les següents quanties màximes amb especificació de la tipologia dels centres.  
Tipus de centre Modul plaça/any  
Centres de dia:  
 Centre Educació Especial 30.000  
 Centre Ocupacional 87.000  
 Centre d'Atenció Especialitzada 87.000  
Centres residencials 96.000  
Article novè  
Les ajudes convocades per aquesta ordre seran ateses dins de la secció 13 amb càrrec al programa pressupostari 313.10 -Serveis Socials-, línia de subvenció 413/94 {REF Beques discapacitats}, per un import global màxim de 01.342.176 pessetes.  
València, 9 de maig de 1994  
El conseller de Treball i Afers Socials,  
FRANCISCO J. SANAHUJA SANCHIS


Còpia Permalink ELI